Diari Oficial de la Generalitat Valenciana


Sumari del DOGV 4163, del 08-01-2002 (2001/12018)

Notificació a Casas de Bétera, SL. Expedient número VIVI/040501/162.
--------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12830


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Casas de Bétera, SL. Expedient número VIVI/040501/162. [2001/Q12280]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedeix a la notificació de proposta de resolució a Casas de Bétera, SL, amb referència VIVI/040501/162.
  
Per ordre de l'instructor del procediment sancionador indicat, als efectes que estableix el Reglament d'Habitatges de Protecció Oficial, de 24 de juliol de 1968, se li dóna trasllat de la proposta de resolució d'aquest, que se li notifica perquè en prenga coneixement, sota l'advertiment que en el termini de 15 dies, a comptar des de l'endemà de la recepció, podrà al·legar tot el que considere oportú en defensa seua, d'acord amb el que estableix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que hi ha en el procediment són:
  
1. Denúncia
  
2. Informe tècnic
  
3. Ordre d'obres
  
4. Plec de càrrecs
  
La secretària d'actuacions: M.ª Luisa Martí Llabata.
  
Proposta de resolució
  
Vist el procediment sancionador VIVI/040501/162 seguit contra Casas de Bétera, SL, per infracció del règim legal que regula els habitatges de protecció oficial, iniciat per ordre de procedir del cap del Servei Territorial d'Arquitectura i Habitatge.
  
Vist que són fets provats i així es declara, que en l'habitatge situat a Bétera, carrer de la Diputació, 17, presentava les deficiències assenyalades en el plec de càrrecs.
  
Vist que la denúncia que va originar aquest procediment la formula, amb data 26 de febrer de 2001, Vicente Marques March.
  
Vist que l'instructor no considera procedent la pràctica de prova, a més de la ja realitzada i que consta en l'informe tècnic.
  
Vist que amb data 6 de juny de 2001 es formula a l'expedientat l'oportú plec de càrrecs.
  
Vist que al plec de càrrecs no es formulen al·legacions.
  
Atés que els fets continguts en el primer vist constitueixen una falta molt greu tipificada així en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets continguts en el primer vist.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 500.001 pessetes a 5.000.000 de pessetes.
  
Atés que és competent per a resoldre aquest procediment el cap del Servei Territorial d'Arquitectura i Habitatge, d'acord amb les facultats que a l'efecte li confereix el Decret del Govern Valencià 110/2000, de 18 de juliol.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu eleva la següent proposta de resolució:
  
1. Imposar a l'expedientat, com a autor d'una falta molt greu, prevista i sancionada així en l'article 6.10 de la Llei 1/1997, una sanció de 700.000 pessetes (set-centes mil pessetes).
  
2. Obligar a l'expedientat que, per si o a càrrec seu, realitze en el termini màxim de 15 dies, les següents obres:
  
- Elements comuns: reparació de fissures i clavills en les unions dels forjats amb els tancaments de façana i patis de llums, picant l'arrebossat i instal·lació de malla d'acer galvanitzat, nova aplicació d'arrebossat i repàs de pintura de les zones reparades.
  
- Reparació de clavills en els ampits del terrat picant l'arrebossat i instal·lació de grapes d'acer, nou lliscat i repàs de pintura de les zones reparades.
  
- Corregir filtracions existents en garatge mitjançant l'aplicació de morters impermeabilitzants en tancaments i amb resines epoxi en les unions de la xarxa horitzontal de sanejament en els tancaments abans citats.
  
- Revisar i, si és procedent, procedir a la correcta impermeabilització d'albellons situats en la planta sobre el garatge i que produeixen humitats en el sostre del garatge esmentat. Repàs de pintura de les zones afectades per la humitat.
  
- Reparació del clavill en tancament de façada posterior, oberta obliquament a la junta de dilatació amb l'edifici confrontant, i al costat d'ella, picant l'arrebossat, instal·lació de grapes d'acer galvanitzat, nova aplicació d'arrebossats i repàs de pintura de la zona tractada.
  
- Habitatges: porta 1. Corregir els pendents dels paviments ceràmics de la terrassa de forma que s'evacuen correctament les aigües cap a l'albelló, o bé desplaçar la ubicació d'aquest. Dotar el traster d'un sistema de ventilació que impedisca la formació d'humitat existent. Porta 4. Reposar el lliscat que s'ha després en el parament vertical situat al costat del replà de l'escala d'accés a la planta de dormitoris, i posterior repàs de pintura.